ΠΕΡΙΕΧΟΜΕΝΑ
ΑΠΟΦΑΣΕΙΣ
Ρυθμίσεις θεμάτων εισαγωγής στην τριτοβάθμια
εκπαίδευση τα ακαδημαϊκά έτη 2024-2025 και
2025-2026, των αδερφών των θυμάτων του σεισμού της Σάμου της 30ής Οκτωβρίου 2020.
Τροποποίηση της υπ’  αρ. 2981/οικ.34675/
6-12-2023 (Β΄ 7023) απόφασης καθιέρωσης υπερωριακής εργασίας του προσωπικού του Δήμου
Ηλιούπολης Α’ εξαμήνου έτους 2024.
ΑΠΟΦΑΣΕΙΣ
Αριθμ. Φ.251/29436/Α5
(1)
Ρυθμίσεις θεμάτων εισαγωγής στην τριτοβάθμια εκπαίδευση τα ακαδημαϊκά έτη 2024-2025
και 2025-2026, των αδερφών των θυμάτων του
σεισμού της Σάμου της 30ής Οκτωβρίου 2020.
Ο ΥΠΟΥΡΓΟΣ
ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ
Έχοντας υπόψη:
1. Την παρ. 4 του άρθρου 72 του ν. 5043/2023 «Ρυθμίσεις σχετικά με τους Οργανισμούς Τοπικής Αυτοδιοί-
κησης α’ και β’ βαθμού - Διατάξεις για την ευζωία των
ζώων συντροφιάς - Διατάξεις για το ανθρώπινο δυναμικό
του δημοσίου τομέα - Λοιπές ρυθμίσεις του Υπουργείου
Εσωτερικών και άλλες επείγουσες διατάξεις» (Α’ 91).
2. Τις διατάξεις του ν. 4186/2013 (Α’ 193).
3. Τις διατάξεις της υπό στοιχεία Φ.251/25089/Α5/
20-2-2020 απόφασης της Υπουργού Παιδείας και Θρησκευμάτων «Πρόσβαση στην τριτοβάθμια εκπαίδευ-
ση, διαδικασίες και όργανα σχετικά με τις πανελλαδικές εξετάσεις Γενικού Λυκείου από το 2020 και εφεξής,
με το «νέο» σύστημα του ν. 4186/2013 (Α’ 193), όπως
τροποποιήθηκε με το άρθρο 100 του ν. 4610/2019 (Α’
70) και με το άρθρο 165 του ν. 4635/2019 (Α’ 167)»
(Β’ 643).
4. Τις διατάξεις της υπό στοιχεία Φ.153/79899/Α5/
21-5-2019 υπουργικής απόφασης «Πρόσβαση αποφοίτων Επαγγελματικού Λυκείου (ΕΠΑ.Λ.) σε ποσοστά θέσε-
ων του συνολικού αριθμού εισακτέων σε Σχολές, Τμήματα
και Εισαγωγικές κατευθύνσεις Τμημάτων των Πανεπιστημίων, της ΑΣΠΑΙΤΕ, των Ανώτερων Σχολών Τουριστικής
Εκπαίδευσης (ΑΣΤΕ), των Ανώτερων Στρατιωτικών Σχολών Υπαξιωματικών των Ενόπλων Δυνάμεων, της Σχολής
Αστυφυλάκων, της Σχολής Πυροσβεστών, της Σχολής
Δοκίμων Λιμενοφυλάκων και των Σχολών της Ακαδημίας Εμπορικού Ναυτικού (ΑΕΝ) για το ακαδημαϊκό έτος
2019-2020 και εφεξής» (Β’ 1904 και Β’ 1940), όπως ισχύει.
5. Το υπ’ αρ. 6763/29-9-2023 έγγραφο της Διεύθυνσης
Δευτεροβάθμιας Εκπαίδευσης Σάμου με θέμα «Απάντηση σε ερώτημα σχετικά με την εφαρμογή της παρ. 4, του
άρθρου 72, του ν. 5043/2023 (Α’ 91)».
6. Το άρθρο 90 του Κώδικα νομοθεσίας για την Κυβέρνηση και τα κυβερνητικά όργανα (π.δ. 63/2005, Α’ 98), το
οποίο διατηρήθηκε σε ισχύ με την περ. 22 του άρθρου
119 του ν. 4622/2019 (Α’ 133), κατ’ εφαρμογή του οποίου βεβαιώνεται ότι από τις διατάξεις της παρούσας δεν
προκαλείται δαπάνη σε βάρος του κρατικού προϋπολογισμού.
7. Την υπό στοιχεία Φ.1/Γ/631/113495/Β1/10-10-2023
εισήγηση της Γενικής Διεύθυνσης Οικονομικών Υπηρεσιών του Υπουργείου Παιδείας, Θρησκευμάτων και
Αθλητισμού ότι δεν προκαλείται δαπάνη σε βάρος του
κρατικού προϋπολογισμού.
8. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131), αποφασίζουμε:
Άρθρο 1
Πεδίο εφαρμογής
Οι διατάξεις της παρούσας απόφασης εφαρμόζονται
για τους υποψηφίους για εισαγωγή στην τριτοβάθμια εκπαίδευση τα ακαδημαϊκά έτη 2024-2025 και 2025-2026,
των οποίων οι αδελφοί απεβίωσαν συνεπεία του σεισμού
της Σάμου της 30ής Οκτωβρίου 2020.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1894
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1894/26.03.2024
Άρθρο 2
Εισαγωγή δικαιούχων στην Τριτοβάθμια
Εκπαίδευση με πανελλαδικές εξετάσεις ΓΕΛ ή
ΕΠΑΛ
1. Όσοι συμμετέχουν στις πανελλαδικές εξετάσεις της
τακτικής και επαναληπτικής εξεταστικής περιόδου του
έτους 2024, εισάγονται σε σχολές, τμήματα και εισαγωγικές κατευθύνσεις των Α.Ε.Ι. και των Α.Ε.Α., για το ακα-
δημαϊκό έτος 2024 - 2025, καθ’ υπέρβαση του συνολικού
αριθμού εισακτέων, σύμφωνα με τα επόμενα εδάφια της
παρούσας παραγράφου. Για την εισαγωγή σε Α.Ε.Ι. και
Α.Ε.Α. παρέχεται προσαύξηση είκοσι τοις εκατό (20%) σε
κάθε βαθμολογική επίδοση των πανελλαδικά εξεταζόμενων μαθημάτων, των ειδικών μαθημάτων και πρακτικών
δοκιμασιών. Προϋπόθεση μετά από την προσαύξηση του
δευτέρου εδαφίου είναι οι υποψήφιοι να συγκεντρώνουν συνολικό αριθμό μορίων τουλάχιστον ίσο με τον
συνολικό αριθμό μορίων του τελευταίου εισαχθέντος στη
συγκεκριμένη σχολή, τμήμα ή εισαγωγική κατεύθυνση
στο οικείο ακαδημαϊκό έτος. Τα εδάφια πρώτο, δεύτερο
και τρίτο εφαρμόζονται και στους υποψηφίους για την εισαγωγή στην τριτοβάθμια εκπαίδευση του πρώτου εδα-
φίου που θα συμμετάσχουν στις πανελλαδικές εξετάσεις,
τακτικής και επαναληπτικής περιόδου, του έτους 2025.
2. Οι εν λόγω υποψήφιοι συμμετέχουν κανονικά στις
διαδικασίες εισαγωγής και υποβάλλουν το μηχανογραφικό τους δελτίο, όπως όλοι οι υποψήφιοι, με τα μόρια
που έχουν συγκεντρώσει, χωρίς την προσαύξηση. Μετά
την έκδοση των αποτελεσμάτων εισαγωγής για την Τριτοβάθμια Εκπαίδευση, δικαιούνται να συμμετάσχουν σε
δεύτερη επιλογή σχολών για την εισαγωγή σε ΑΕΙ και
ΑΕΑ, υποβάλλοντας νέο μηχανογραφικό δελτίο εντός του
Σεπτεμβρίου και σε προθεσμία που θα ανακοινώνεται
από το Υπουργείο Παιδείας, Θρησκευμάτων και  Αθλητισμού, ανεξάρτητα αν είχαν υποβάλει μηχανογραφικό
δελτίο με τη γενική σειρά των υποψηφίων στην οποία
ανήκουν. Μετά την έκδοση των αποτελεσμάτων εισαγωγής της δεύτερης επιλογής σχολών, οι εν λόγω υποψήφιοι
δικαιούνται να εγγραφούν στη νέα σχολή επιτυχίας τους,
με την προϋπόθεση της διαγραφής τους από την πρώτη
σχολή της επιτυχίας τους, εφόσον είχαν ήδη εγγραφεί.
Άρθρο 3
Δικαιολογητικά για τη συμμετοχή στις
διαδικασίες της παρούσας
Για την συμμετοχή τους στη διαδικασία της δεύτερης
επιλογής για την καθ’ υπέρβαση του συνολικού αριθμού
εισακτέων εισαγωγή τους στην τριτοβάθμια εκπαίδευση,
οι υποψήφιοι σε προθεσμία που ανακοινώνεται από το
Υπουργείο Παιδείας, Θρησκευμάτων και Αθλητισμού με
κάθε πρόσφορο μέσο, υποβάλλουν σχετική αίτηση και
δικαιολογητικά ως ακολούθως:
i) Ληξιαρχική πράξη θανάτου αδελφού που απεβίωσε
συνεπεία του σεισμού της Σάμου της 30ής Οκτωβρίου
2020.
ii) Πιστοποιητικό οικογενειακής κατάστασης του υποψηφίου ή/και τυχόν συμπληρωματικά έγγραφα, από τα οποία
να προκύπτει η σχέση συγγένειας κατά τον χρόνο του σεισμού με όσους αναφέρονται στο άρθρο 1 της παρούσας.
Άρθρο 4
Διαδικασία για την εφαρμογή
της παρούσας απόφασης
1. Οι δικαιούχοι υποψήφιοι του άρθρου 1 της παρούσας υποβάλλουν την αίτηση και τα σχετικά δικαιολο-
γητικά του άρθρου 3 της παρούσας, στο ΓΕΛ ή ΕΠΑΛ
υποβολής της Αίτησης-Δήλωσης για συμμετοχή στις
πανελλαδικές εξετάσεις, εντός μηνός Μαΐου, των ετών
2024 και 2025, αντίστοιχα, σε προθεσμία που θα ανακοινώνεται από το Υπουργείο Παιδείας, Θρησκευμάτων και
Αθλητισμού. Τα ανωτέρω σχετικά, από τα ΓΕΛ ή ΕΠΑΛ
διαβιβάζονται άμεσα στις αρμόδιες Διευθύνσεις Δ.Ε. και
από εκεί άμεσα στην Διεύθυνση Εξετάσεων και Πιστοποιήσεων του Υπουργείου Παιδείας, Θρησκευμάτων και
Αθλητισμού.
2. Οι δικαιούχοι υποψήφιοι που συμπεριλαμβάνονται στο οριστικό αρχείο του άρθρου 5 της παρού-
σας, ενημερώνονται από το Υπουργείο Παιδείας, Θρησκευμάτων και Αθλητισμού με κάθε πρόσφορο μέσο,
ώστε μετά την έκδοση των αρχικών αποτελεσμάτων
εισαγωγής να υποβάλουν μηχανογραφικό δελτίο για
την εφαρμογή της παρούσας. Ο τρόπος, χρόνος και
διαδικασία υποβολής αυτού του νέου μηχανογραφικού δελτίου θα ανακοινώνεται κάθε έτος με σχετικό
δελτίο τύπου.
3. Σε περίπτωση που κάποιος δικαιούχος υποψήφιος
συμμετάσχει στις επαναληπτικές πανελλαδικές εξετάσεις
ΓΕΛ ή ΕΠΑΛ, η διαδικασία της παρούσας, επαναλαμβάνεται αναλόγως, σε ημερομηνίες που θα ανακοινώνονται
από το Υπουργείο Παιδείας, Θρησκευμάτων και Αθλητισμού με σχετικά Δελτία Τύπου.
Άρθρο 5
Λοιπές διατάξεις
1. Ο έλεγχος των δικαιολογητικών διενεργείται από
την κατά περίπτωση αρμόδια Επιτροπή Οργάνωσης
Εξετάσεων ΓΕΛ ή ΕΠΑΛ και δημιουργείται το οριστικό
αρχείο των δικαιούχων υποψηφίων για εισαγωγή στην
τριτοβάθμια εκπαίδευση.
2. Κατά τα λοιπά, ιδίως ως προς τις προϋποθέσεις εισαγωγής, εφαρμόζεται ο ν. 4186/2013 (Α’ 193).
3. Οι πίνακες με τα αποτελέσματα εισαγωγής στην τριτοβάθμια εκπαίδευση εγκρίνονται από την αντίστοιχη
Επιτροπή Έκδοσης Αποτελεσμάτων Επιλογής των υποψηφίων ΓΕΛ ή ΕΠΑΛ για εισαγωγή στην τριτοβάθμια
εκπαίδευση, κυρώνονται από τον Υπουργό Παιδείας,
Θρησκευμάτων και Αθλητισμού και αντίγραφα αυτών
αποστέλλονται στις σχολές και στα τμήματα τριτοβάθμιας εκπαίδευσης προκειμένου να πραγματοποιηθεί η
εγγραφή των επιτυχόντων σε αυτά, σε διάστημα που
ανακοινώνεται από το Υπουργείο Παιδείας, Θρησκευμάτων και Αθλητισμού.
Η απόφαση αυτή να δημοσιευθεί στην Εφημερίδα της
Κυβερνήσεως.
Μαρούσι, 21 Μαρτίου 2024
Ο Υπουργός
ΚΥΡΙΑΚΟΣ ΠΙΕΡΡΑΚΑΚΗΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1894/26.03.2024
Αριθμ. απόφ. 720
(2)
Τροποποίηση της υπ’  αρ. 2981/οικ.34675/
6-12-2023 (Β΄ 7023) απόφασης καθιέρωσης υπερωριακής εργασίας του προσωπικού του Δήμου
Ηλιούπολης Α’ εξαμήνου έτους 2024.
Ο ΔΗΜΑΡΧΟΣ ΗΛΙΟΥΠΟΛΗΣ
Έχοντας υπόψη:
1) Τις διατάξεις του άρθρου 58 του ν. 3852/2010 (Α΄ 87).
2) Τις διατάξεις των άρθρων 48, 49 και 176 του
ν. 3584/2007 (Α΄ 143).
3) Τις διατάξεις του άρθρου 20 του ν.  4354/2015
(Α΄ 176).
4) Τις διατάξεις του ν. 5045/2023 (Α΄ 136).
5) Την υπ’ αρ. 256/2015 απόφαση του Δημοτικού Συμβουλίου Ηλιούπολης περί καθιέρωσης διαφορετικού
ωραρίου λειτουργίας των υπηρεσιών της Διεύθυνσης
Περιβάλλοντος-Ποιότητας Ζωής και Καθαριότητας,
του Τμήματος Πολιτικών Οργάνων και Επιτροπών, του
Ληξιάρχου, των υπηρεσιών φύλαξης του Δημαρχιακού
Μεγάρου, καθώς και των σχολικών φυλάκων του Δήμου,
που εγκρίθηκε με την υπ’ αρ. 75181/41264/30-10-2015
(Β΄ 2385) απόφαση της Γενικής Γραμματέως Αποκεντρωμένης Διοίκησης Αττικής.
6) Την υπ’  αρ. 329/2016 απόφαση του Δημοτικού
Συμβουλίου περί συμπλήρωσης-τροποποίησης της
υπ’ αρ. 256/2015 απόφασης του Δημοτικού Συμβουλίου (ΑΔΑ:67ΣΞΩΡΥ-ΖΑ1) περί καθιέρωσης διαφορε-
τικού ωραρίου εργασίας σε ορισμένες υπηρεσίες του
Δήμου Ηλιούπολης, η οποία εγκρίθηκε με την υπ’ αρ.
19104/6749/18-04-2017 (Β΄ 1574) απόφαση της Γενικής
Γραμματέως Αποκεντρωμένης Διοίκησης Αττικής.
7) Την υπ’ αρ. 74981/07-06-2022 απόφαση του Συντονιστή Αποκεντρωμένης Διοίκησης Αττικής «Καθιέρωση δι-
αφορετικού ωραρίου λειτουργίας υπηρεσιών του Ν.Π.Δ.Δ.
«Πολιτιστικός Αθλητικός Οργανισμός Δήμου Ηλιούπολης
(Π.Α.Ο.Δ.ΗΛ.) -  ΓΡΗΓΟΡΗΣ ΓΡΗΓΟΡΙΟΥ» (Β΄ 3059).
8) Την υπ’ αρ. 31/οικ.319/5-1-2024 (ΑΔΑ: 6ΝΖ2ΩΡΥ6ΡΤ) απόφαση του Δημάρχου για τον τρόπο εκπλήρω-
σης των σκοπών και εξυπηρέτησης των δραστηριοτήτων
του καταργηθέντος ΝΠΔΔ: «Κέντρο Αγωγής, Φροντίδας
και Αλληλεγγύης Δήμου Ηλιούπολης (Κ.Α.Φ.Α.Δ.ΗΛ.)
ΠΑΥΛΟΣ ΠΕΝΤΑΡΗΣ».
9) Την υπ’ αρ. 1886/08-01-2024 (Β΄ 129) πράξη του
Γραμματέα της Αποκεντρωμένης Διοίκησης, με την
οποία διαπιστώθηκε η από 31-12-2023 αυτοδίκαιη κατάργηση του Ν.Π.Δ.Δ. με την επωνυμία «Κέντρο Αγω-
γής Φροντίδας και Αλληλεγγύης Δήμου Ηλιούπολης
(Κ.Α.Φ.Α.Δ.ΗΛ.) - ΠΑΥΛΟΣ ΠΕΝΤΑΡΗΣ».
10) Την υπ’ αρ. 31/οικ.319/5-1-2024 (ΑΔΑ: 6ΝΖ2ΩΡΥ6ΡΤ) απόφαση του Δημάρχου για τον τρόπο εκπλήρω-
σης των σκοπών και εξυπηρέτησης των δραστηριοτήτων
των καταργηθέντων ΝΠΔΔ: «Πολιτιστικός Αθλητικός Οργανισμός Δήμου Ηλιούπολης (Π.Α.Ο.Δ.ΗΛ.) - ΓΡΗΓΟΡΗΣ
ΓΡΗΓΟΡΙΟΥ».
11) Την υπ’ αρ. 1886/08-01-2024 (Β΄ 129) πράξη του
Γραμματέα της Αποκεντρωμένης Διοίκησης, με την
οποία διαπιστώθηκε η από 31-12-2023 αυτοδίκαιη κατάργηση του Ν.Π.Δ.Δ. με την επωνυμία «Πολιτιστικός
Αθλητικός Οργανισμός Δήμου Ηλιούπολης (Π.Α.Ο.Δ.ΗΛ.)ΓΡΗΓΟΡΗΣ ΓΡΗΓΟΡΙΟΥ».
12) Την υπ’ αρ. 206/οικ.1487/17-1-2024 απόφαση του
Δημάρχου «Τοποθέτηση από 1/1/2024 του αυτοδικαίως μεταφερθέντος προσωπικού των καταργηθέντων
Ν.Π.Δ.Δ. Π.Α.Ο.Δ.ΗΛ. σύμφωνα με τις διατάξεις του
ν. 5056/2023».
13) Την υπ’ αρ. 205/οικ.1489/17-1-2024 απόφαση του
Δημάρχου «Τοποθέτηση από 1/1/2024 του αυτοδικαίως μεταφερθέντος προσωπικού των καταργηθέντων
Ν.Π.Δ.Δ. Κ.Α.Φ.Α.Δ.ΗΛ. σύμφωνα με τις διατάξεις του
ν. 5056/2023».
14) Τις αυξημένες ανάγκες των υπηρεσιών του Δήμου
λόγω έλλειψης μονίμου προσωπικού, α) λόγω των συνταξιοδοτήσεων των υπαλλήλων, β) των αναγκών της
υπηρεσίας καθαριότητας η οποία είναι συνδεδεμένη με
θέματα διασφάλισης δημόσιας υγείας, γ) την ανάγκη περισυλλογής απορριμμάτων και απολύμανσης των απαι-
τούμενων χώρων για την προστασία της δημόσιας υγείας
λόγω των μέτρων σχετικά με την εξάπλωση του κορωνοϊού COVID-19, γρίπης κ.λπ., ιδίως τους χειμερινούς
μήνες, δ) καταστάσεις θεομηνιών και εκτάκτων γεγονότων, ε) την κάλυψη πιθανόν πολιτιστικών εκδηλώσεων,
στ) τη συντήρηση πρασίνου, ζ) τη συντήρηση-φύλαξη
και καθαρισμού σχολικών κτιρίων, η) τις μελέτες και την
εκτέλεση τεχνικών έργων, καθώς και για την έκτακτη
αντιμετώπιση κάθε ανάγκης, που καθιστούν αναγκαία
την απασχόληση του μονίμου προσωπικού, του προσωπικού Ιδιωτικού Δικαίου Αορίστου Χρόνου και του
προσωπικού Ιδιωτικού Δικαίου Ορισμένου Χρόνου του
Δήμου πέραν του υποχρεωτικού ωραρίου.
15) Τις αυξημένες ανάγκες των υπηρεσιών των κατηργημένων νομικών προσώπων, που μεταφέρθηκαν στον
Δήμο, λόγω έλλειψης μονίμου προσωπικού, το είδος, τη
μορφή της υπηρεσίας, και ιδίως τις ανάγκες των υπηρεσιών του τέως ΝΠΔΔ «Πολιτιστικός Αθλητικός Οργανισμός
Δήμου Ηλιούπολης (ΠΑΟΔΗΛ) - Γρηγόρης Γρηγορίου»,
που δεν είναι δυνατό να καλυφθούν κατά τη διάρκεια
του ωραρίου εργασίας, όπως πραγματοποίηση διαφόρων
αθλητικών και πολιτιστικών δράσεων, αθλητικών αγώνων
που γίνονται απογευματινές, νυκτερινές ώρες, Σαββατοκύριακα και αργίες, λειτουργία του Πάρκου Κυκλοφορια-
κής Αγωγής που λειτουργεί όλες τις ημέρες του χρόνου
από 7 π.μ. έως 11 μ.μ., λειτουργία του Δημοτικού Κινηματογράφου «Μελίνα Μερκούρη» και ενός Δημοτικού
Θεάτρου απογευματινές ώρες και πέραν τις 10 μ.μ. κ.λπ.
16) Την υπ’ αρ. οικ.: 34351/04-12-2023 βεβαίωση της
Διεύθυνσης Οικονομικών για τη δαπάνη σε βάρος του
προϋπολογισμού οικονομικού έτους 2024 συνολικού
ποσού διακοσίων εβδομήντα εννέα χιλιάδων τετρακοσίων ευρώ (279.400€) και συγκεκριμένα στους Κωδικούς
Αριθμούς: 00.6012, 10.6012, 15.6012, 20.6012, 30.6012,
35.6012, 45.6012, 50.6012, 00.6022, 10.6022, 15.6022,
20.6022, 30.6022, 35.6022, 45.6022, 20.6042.
17) Την υπ’  αρ. 414/οικ.3587/7-2-2024 (Β’ 1031)
απόφαση τροποποίησης της υπ’ αρ. 2981/οικ.34675/
6-12-2023 απόφασης καθιέρωσης υπερωριακής εργασίας του προσωπικού του Δήμου Ηλιούπολης Α’ Εξαμήνου
έτους 2024, αποφασίζουμε:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1894/26.03.2024
Τροποποιούμε μερικώς την υπ’ αρ. 2981/οικ.34675/
6-12-2023 απόφαση του Δημάρχου και προσθέτουμε το
σύνολο των «εξήντα (60) ωρών» ως εξής:
Συμπληρώνουμε:
1.  ΔΙΕΥΘΥΝΣΗ ΟΙΚΟΝΟΜΙΚΩΝ
Υπερωριακή Απογευματινή
ΑΟΡΙΣΤΟΥ ΧΡΟΝΟΥ
1. Έναν (1), ΠΕ ΔΙΟΙΚΗΤΙΚΟΥ - ΟΙΚΟΝΟΜΙΚΟΥ (ΠΕ Διοικητικού - Οικονομικού), εξήντα (60) ώρες.
Κατά τα λοιπά ισχύει η υπ’ αρ. 2981/οικ.34675/
6-12-2023 (Β΄ 7023) απόφαση του Δημάρχου.
Οι αποφάσεις έγκρισης καταβολής αποζημίωσης που
θα εκδίδονται σε εκτέλεση της απόφασης αυτής θα πρέπει να διαβιβάζονται στο Τμήμα Λογιστηρίου-Προϋπο-
λογισμού της Διεύθυνσης Οικονομικών το αργότερο
μέχρι την πέμπτη (5η) ημέρα κάθε μήνα.
Η απόφαση αυτή να δημοσιευθεί στην Εφημερίδα της
Κυβερνήσεως.
Ηλιούπολη, 20 Μαρτίου 2024
Ο Δήμαρχος
ΕΥΣΤΑΘΙΟΣ ΨΥΡΡΟΠΟΥΛΟΣ

[Source: 20240201894.pdf | Tokens: 13481]